ผมได้ยินเสียงวิ๊งงงงง ในหูตลอดเวลาเกิดจากอะไรครับ เเล้วเเก้ได้มั้ยครับ
สวัสดีค่ะ อาการได้ยินเสียงวิ้งๆในหูตลอดเวลาดังกล่าวมานั้น อาจจะเกิดจาก การมีสิ่งแปลกปลอมในหูเช่นแมลง ขี้หู น้ำ การมีน้ำในหูไม่เท่ากัน มีหินปูนเกาะที่หูชั้นใน อยู่ในที่เสียงดังๆติดต่อกันนานเกินไป เกิดหลังการลงไปดำน้ำลึกหรืออยู่ที่สูงนานๆ เป็นผลข้างเคียงจากการใช้ยาทำให้ประสาทหูเสื่อม หรือมีเนื้องอกที่เส้นประสาทในหูดังนั้นยังมีสาเหตุที่เป็นไปได้หลายอย่างที่หลากหลาย หากมีอาการเป็นตลอด เป็นมากขึ้นเรื่อยๆ ปวดหู ได้ยินไม่ชัดเจน มีน้ำผิดปกติไหลจากหูร่วมด้วย ให้รีบไปพบแพทย์เพื่อตรวจเพิ่มเติมเบื้องต้น หลีกเลี่ยงสถานที่เสียงดัง ไม่เอาน้ำฉีดเข้าหูโดยตรง ไม่เอาไม้ไปแคะ แกะ เกาในหูเอง